Návrh zmluvy: **Uchádzač predloží tento záväzný návrh Zmluvy na poskytnutie služieb (doplnený IBA o údaje označené žltou (a to: 1.v hlavičke zmluvy – časť Poskytovateľ, 2. v bode 3.1 adresa prevádzky a 3. meno priezvisko, funkcia a podpísanie štatutárnym orgánom + pečiatka) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Zmluvy na poskytnutie služieb v potrebnom počte rovnopisov.**

**Zmluva o poskytnutí služieb č. ...........................**

**uzatvorená v zmysle príslušných ustanovení zákona č. 513/1991 Zb. Obchodný zákonník**

**(ďalej len „Zmluva“)**

**zmluvné strany**

Poskytovateľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba :

IČO:

IČ DPH:

Bankové spojenie:

č. účtu:

IBAN :

BIC :

Telefón / Fax:

Email:

Internetová adresa:

(ďalej len Poskytovateľ)

a

Objednávateľ:

Názov firmy: **Dopravný podnik mesta Košice, akciová spoločnosť**

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Mgr. Marcel Čop, predseda predstavenstva

 Ing. Vladimír Padyšák, člen predstavenstva a generálny riaditeľ

Osoba zodpovedná za plnenie zmluvy : Ing. Ondrej Turis

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK 3611110000006610186006

BIC/SWIFT : UNCRSKBX

Telefón/Fax : +421 905 640 060, +421 905 419 669

E-mail : ondrej.turis@dpmk.sk

Internetová adresa : www.dpmk.sk

(ďalej len Objednávateľ)

(ďalej spoločne tiež len „*Zmluvné strany*“ alebo jednotlivo „*Zmluvná strana*“)

**I.**

**Preambula**

Táto zmluva sa uzatvára na základe výsledku prieskumu trhu vyhodnoteného dňa ..........................

**II.**

**Predmet Zmluvy**

2.1. Touto zmluvou sa Poskytovateľ zaväzuje na vlastné náklady a na svoje nebezpečenstvo vykonávať opravu a údržbu vozidiel Objednávateľa do hmotnosti 3,5 ton, vrátane vykonávania všetkých servisných prác za účelom zistenia ich technického stavu (kontroly mechanických častí karosérie, podvozku, kontroly všetkých motorových častí, elektrických zariadení, elektroinštalácie, klimatizácie) a následného odstránenia nedostatkov, vrátane výmeny a doplnenia mazív, olejov, chladiacich a brzdových kvapalín, vrátane zimnej a letnej kvapaliny ostrekovacích systémov, plynu do klimatizačných jednotiek, ich dezinfekcie a údržby, ako aj pneuservisných, lakovníckych a klampiarskych prác a pod.

2.2 Poskytovateľ sa zaväzuje vykonávať prehliadky vozidiel Objednávateľa v rámci prípravy vozidiel na pravidelné technické a emisné kontroly, vykonávať prehliadky vozidiel Objednávateľa v rámci STK a emisných kontrol CO, ako aj servisné práce na odstránenie nedostatkov z uvedených kontrol bez ohľadu na typovosť a vek vozidiel (aktuálny zoznam vozidiel viď Príloha č.1), vrátane zabezpečenia opráv vozidiel vyplývajúcich z poistných udalostí (takzvané vynútené opravy).

2.3 Poskytovateľ taktiež zabezpečí pneuservisné práce na osobných a dodávkových vozidlách, vrátane 3D geometrie (zbiehavosti) kolies.

2.4 Objednávateľ požaduje zabezpečenie vynútených opráv (vrátane lakovníckych a klampiarských prác) vyplývajúcich z bežnej prevádzky motorových vozidiel, resp. opravy vyplývajúce z poistných udalostí (živel, krádež a iné druhy poistných udalostí), ako aj opravy z povinného zmluvného poistenia (PZP), závad po dopravných nehodách (DN), alebo škodových udalostiach vplývajúcich na bezpečnosné prvky vozidla (zavesenie kolies, nosné rámy, airbagy, riadenie , brzdy...) **v  súlade so zákonom o podmienkach prevádzky motorových vozidiel č. 106/2018, podľa § 45. ods. d), v certifikovanom mieste opravy**.

**Článok III.**

**Miesto a čas plnenia**

3.1. Miestom poskytovania sú servisné pracoviská Poskytovateľa v meste Košice. Presná adresa výkonu dodania služby – servisu je: ..........................................................................

3.2. Dopravu vozidla na miesto poskytovania servisu podľa bodu 3.1. zabezpečí na vlastné náklady Objednávateľ, okrem prípadov, kedy Poskytovateľ bezodplatne zabezpečuje dopravu do servisu nepojazdného vozidla (vrátane škodovej udalosti a DN) odťahovou službou.

3.3. Poskytovateľ sa zaväzuje vykonať servis vozidla v lehote dohodnutej zmluvnými stranami, ktorá bude určená v zákazkovom liste Poskytovateľa. Objednávateľ odovzdá vozidlo Poskytovateľovi, pokiaľ je to možné riadne očistené, aby Poskytovateľ mohol na ňom začať práce v súlade s podmienkami tejto zmluvy.

3.4. Lehotu podľa bodu 3.3. môžu zmluvné strany zmeniť podľa bodu 4.4. tejto zmluvy.

3.5. Ak Poskytovateľ pripraví dokončený predmet zmluvy na odovzdanie Objednávateľovi pred dohodnutým termínom, Objednávateľ sa zaväzuje tento prevziať aj v skoršom, Poskytovateľom oznámenom termíne, ak mu to jeho kapacity dovoľujú.

**Článok IV.**

**Vykonávanie opráv a údržby vozidiel**

4.1. Servis zahŕňa najmä povinné prehliadky stanovené výrobcom konkrétneho typu vozidla v záručnej dobe vozidla, resp. pozáručný servis v termínoch určených výrobcom vozidla podľa počtu najazdených kilometrov, alebo podľa plynutia času od poslednej povinnej prehliadky.

4.2. Zmluvné strany sa dohodli, že v prípade absencie výrobcom vozidla stanoveného rozsahu povinnej prehliadky, vykoná Poskytovateľ taký rozsah prehliadky vozidla, ktorý vzhľadom na svoju odbornú spôsobilosť a skúsenosti bude považovať za primeraný a potrebný vzhľadom na vek a počet najazdených kilometrov.

4.3. Pred vykonaním samotnej opravy vozidla Poskytovateľ vykoná jeho obhliadku, kontrolu a rozsah poškodenia, odporučí časti potrebné na výmenu alebo opravu vozidla, vykoná predbežnú kalkuláciu a určí predpokladaný termín ukončenia opravy. Poskytovateľ vykoná opravu vozidla na základe písomnej objednávky potvrdenej Objednávateľom.

4.4. O závadách dodatočne zistených pri výkone plnenia predmetu zmluvy, ktoré neboli uvedené v objednávke, informuje Poskytovateľ bezodkladne Objednávateľa. Zároveň Poskytovateľ oznámi Objednávateľovi aj novú navýšenú cenu opravy a nový termín ukončenia opravy. Poskytovateľ je oprávnený zmenu objednanej služby vykonať až po písomnom súhlase Objednávateľa (e-mail).

4.5. V prípade potreby opravy vozidla vzniknutej z poistnej udalosti je Poskytovateľ oprávnený začať s jeho opravou až po doručení oznámenia o písomnej obhliadke vozidla zo strany poisťovne. Pri prácach - opravách vyplývajúcich z poistných udalostí bude verejný obstarávateľ akceptovať ceny za 1 hodinu práce, ktoré má uchádzač dohodnuté - zazmluvnené s poisťovňami.

4.6 Poskytovateľ je povinný pri vykonávaní služby (Oprava a servis technologických vozidiel) postupovať v súlade s technologickými postupmi a smernicami výrobcu vozidiel a používať predpísané zariadenia, vybavenia a náradia.

4.7 Objednávateľ požaduje od poskytovateľa dodržanie intervalov servisných prehliadok a vykonanie predpísaných úkonov v rámci nich.

4.8 Poskytovateľ je povinný zabezpečiť poskytovanie služby iba odborne spôsobilými osobami na výkon dojednanej služby.

4.9 V rámci dohodnutých zmluvných činností Poskytovateľ nesmie poveriť vykonávaním akýchkoľvek činností tretie osoby bez predchádzajúceho súhlasu Objednávateľa.

4.10 Objednávateľ si vyhradzuje právo neprevziať vozidlo so zjavnými, resp. neodstránenými vadami až do doby ich odstránenia a o takto vzniknutej situácii spíše Reklamačný protokol. Objednávateľ ďalej postupuje podľa Článku IX tejto zmluvy.

**Článok V.**

**Súčinnosť – poskytnutie ďalších služieb**

 5.1. Poskytovateľ sa zaväzuje k zabezpečeniu bezodplatnej služby - odtiahnutie nepojazdného motorového vozidla na území mesta Košice, za účelom jeho následnej opravy v servise (vrátane DN a škodových udalostí).

**Článok VI.**

**Cena za prácu, spôsob určenia ceny za poskytované služby**

6.1. Zmluvné strany sa dohodli, že cena za jednu hodinu práce (normohodina) za každý servisný pracovný úkon pre všetky motorové vozidlá Objednávateľa bez ohľadu na značku, typ, vek a  opotrebenie vozidla je **...............................€** bez DPH**, ............................. €** s DPH.

6.2. Zmluvné strany sa dohodli, že cena za dodaný **originálny** náhradný diel je vyjadrením zľavy vo výške**: ...............%** z doporučenej ceny bez DPH aktuálneho cenníka distribútora náhradných dielov.

6.3. Zmluvné strany sa dohodli, že cena za dodaný **certifikovaný** náhradný diel je vyjadrením zľavy vo výške: **...............%** z doporučenej ceny bez DPH každého certifikovaného náhradného dielu z aktuálneho cenníka distribútora týchto dielov.

6.4. Objednávateľ si vyhradzuje právo rozhodnutia o dodaní typu náhradného dielu pri poskytovaných službách, či bude dodaný certifikovaný náhradný diel, alebo originálny náhradný diel.

**Článok VII.**

**Fakturácia**

7.1. Faktúra musí obsahovať všetky náležitosti stanovené platnými právnymi predpismi, inak je objednávateľ oprávnený faktúru v lehote splatnosti vrátiť Poskytovateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako 45 dní od vystavenia faktúry.

7.2. Okrem toho musí faktúra obsahovať identifikačné údaje vozidla (EČV, značka, typ), vyšpecifikovaný rozsah poskytovanej služby, rozpis presne definovaných použitých náhradných dielov, s identifikovateľnými údajmi výrobcu, typ či sa jedná o originálny náhradný diel, alebo certifikovaný náhradný diel, jeho katalógové číslo, prípadne výrobné číslo s vyčíslením dohodnutých zliav a to zvlášť na originálny náhradný diel a zvlášť na certifikovaný náhradný diel s konečnou celkovou cenou. Poskytovateľ musí pri určení výšky normohodín za každý servisný pracovný úkon dodržiavať stanovené normohodiny výrobcom vozidla. Objednávateľ si na základe toho musí vedieť presne zistiť a odkontrolovať aký náhradný diel Poskytovateľ použil pri servisnom úkone.

7.3. Neoddeliteľnou súčasťou faktúry je kópia objednávky potvrdená zástupcom Objednávateľa a zákazkový list, resp. preberací protokol. V prípade vykonania obhliadky vozidla technikom poisťovne protokol o tejto prehliadke, prípadne aj ďalšie výsledky meraní súvisiace s objednanou službou ( komplexná kontrola vozidla, diagnostika motora, testy tlmičov, geometria náprav a pod.)

**Článok VIII.
 Sankcie**

8.1 Zmluvné strany sa dohodli, že Poskytovateľ si môže nárokovať úrok z omeškania za nedodržanie lehoty splatnosti faktúr, a to vo výške 0,025% dlžnej sumy za každý začatý deň omeškania. Zaplatením sa rozumie deň odpísania dlžnej čiastky z účtu objednávateľa.

8.2 Zmluvné strany sa dohodli, že pri nedodržaní vykonania servisu vozidla v lehote dohodnutej podľa čl. III., bod 3.3 a čl. IV bod 4.4 tejto Zmluvy, je objednávateľ oprávnený požadovať od Poskytovateľa zaplatenie zmluvnej pokuty vo výške 0,025% z ceny z tohto aktuálneho výkonu - servisu za každý začatý deň omeškania.

**Článok IX.**

**Záruka a zodpovednosť**

9.1. Poskytovateľ zodpovedá za odborné prevedenie kvality poskytovaných služieb. Na poskytované práce poskytuje záruku 12 mesiacov, na dodané náhradné diely 24 mesiacov (v prípade poskytovania dlhšej záruky výrobcom náhradných dielov platí táto záruka).

9.2. Nedostatky a vady zistené pri preberaní vozidla, prípadne následnou prevádzkou vozidla je Objednávateľ povinný písomne oznámiť Poskytovateľovi formou Reklamačného protokolu. Reklamačný protokol musí obsahovať okrem EČ vozidla, popis vady s dátumom zistenia vady a zo strany poskytovateľa spôsob odstránenia s návrhom nového termínu odovzdania vozidla Objednávateľovi. Objednávateľ si vyhradzuje právo neprevziať vozidlo so zjavnými, resp. neodstránenými vadami až do doby ich odstránenia.

9.3. Záruka sa nevzťahuje na vady preukázateľne nezavinené poskytovateľom, resp. za vady, ktoré vznikli nesprávnym použitím vozidla Objednávateľom.

**Článok X.**

**Trvanie zmluvy**

10.1. Zmluva sa uzatvára **na dobu 24 mesiacov** od podpísania zmluvy, **resp. do vyčerpania limitu \_\_\_\_\_\_\_\_\_\_\_ € bez DPH,** podľa toho, čo nastane skôr. Táto zmluva zaniká uplynutím doby 24 mesiacov od podpísania zmluvy, vyčerpaním limitu, odstúpením od zmluvy alebo výpoveďou.

10.2. Zmluvu môže vypovedať každá so zmluvných strán bez udania dôvodu. Výpovedná lehota je tri mesiace. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

10.3. Objednávateľ si vyhradzuje právo na okamžité odstúpenie od zmluvy v prípade nedodržania bodu 7.2. tejto zmluvy. Účinky odstúpenia od zmluvy nastanú okamihom doručenia písomného oznámenia o odstúpení druhej zmluvnej strane.

 **Článok XI.**

 **Záverečné ustanovenia**

11.1. Táto Zmluva nadobúda platnosť dňom podpisu oboma Zmluvnými stranami, účinnosť nadobúda dňom nasledujúcim po dni jej zverejnenia na webovej stránke Objednávateľa.

11.2. Neoddeliteľnou súčasťou tejto zmluvy je aktuálny „Zoznam technologických vozidiel“(Príloha č.1)

11.3. Zmeny a doplnenia tejto zmluvy je možno prijímať iba vo forme písomných dodatkov k tejto zmluve podpísaných oboma zmluvnými stranami, ak v tejto zmluve nie je dohodnuté inak.

11.4 Zmluva sa vyhotovuje v štyroch /4/ exemplároch, z ktorých každý má platnosť originálu. Objednávateľ obdrží dve vyhotovenia zmluvy a Poskytovateľ dve vyhotovenia zmluvy.

11.5. Na vzťahy touto zmluvou neupravené sa vzťahujú ustanovenia zákona č.513/1991 Z.z. Obchodný zákonník v znení neskorších predpisov.

11.6. Zmluvné strany prehlasujú, že túto zmluvu neuzavreli v tiesni, ani za nápadne nevýhodných podmienok, a že táto zmluva vyjadruje ich skutočnú a slobodnú vôľu. Zmluvné strany obsah zmluvy na dôkaz svojho súhlasu potvrdzujú svojím podpisom.

V Košiciach, dňa ................... 2020 V ................................, dňa ................ .2020

Objednávateľ: Poskytovateľ:

............................................................. .............................................................

 Mgr. Marcel Čop, Doplniť oprávnenú osobu

 predseda predstavenstva

 Dopravný podnik mesta Košice,

 akciová spoločnosť

.............................................................

 Ing. Vladimír Padyšák

člen predstavenstva a generálny riaditeľ

 Dopravný podnik mesta Košice,

 akciová spoločnosť

Príloha č.1: Aktuálny zoznam technologických vozidiel